《跳珠轩》
宋代·董嗣杲

溪流稳信竹龙驱，声绕阑虚入耳孤。
此窍可消诸念妄，一丸长跃半空珠。
挂瓢舀水应知味，就壁龛碑不用趺。
谁谓佛灵占有验，殆于儿戏果何殊。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。